Liguria
A Liguria, a l'è unn-a region dell'Italia settentrionâ grande 5.410 km², de 1.609.013 de abitanti (2003), con capoleugo Zena. Confinn-a a levante co a Toscann-a e l'Emilia-Romagna, a nòrd co o Piemonte, a ponente co a Fransa e a sud co o mâ Ligure.
O nomme o vegne da l'antiga popolacion de i liguri.
[Càngia] Capoleughi de provinsa
I capoleughi de provinsa da a Liguria son (da ponente a levante):
[Càngia] Stóia
I antîghi Ligüri i se stansian insce u lituräle mediterraneu da o Rodano a l'Ärnu, ma pói e migrasiuin d'i Celti, cumme ascì e colonizzaçioin de Fenixi, Greghi e Cartagineixi, i se mesc-cian e se sustituisciàn parsialmente ai Ligüri a partî da o IV secolo a.C. .
A Ligüria costiéra a l'è suttamissa üffiçialmente dai Rumäni sulu in t'u II secolo a.C., con varie sacche autónume che, pe e caratteristiche d'u territóio, i rescistiàn ao controllo diretto centräle ancùn pe' qärche dêxenn-a d'anni.
A parolla Ligüre / Ligüria a l'è daeta a stu populu primma da Greghi, poi dai Romani e a vö dî lögu paludusu, acquitrìn.
In etæ clascica çentri impurtanti sun Genua, Savo, Vada, Alba Intemelium, Alba Ingaunum, Lunae (st'ürtima a perdià manimàn d'impurtança scinn-a'o definitio abandùn int'o XIII secolo). O periudu storicu ciü impurtante pe' a regiun u l'è u bassu mediuevu, cun cürmine da-a meitae d'u sec. XIII a-a meitae d'u sec. XIV (o se pö individuä l'inisiu de inn-a lunga decadensa a u 1340, miandula in te in quaddru internaçiunäle, cun i avegnimenti anatólici e a crixi d'e vie cummerciäli asiatiche pe' via d'a fin d'a pax Mongolica e ascì a vegnüa d'i Ming int'ou Gattäiu). A stóia ligure in etæ mediêväle a l'è da çercä föa da a tæraferma, ciüttóstu marginäle pe' capî l'insême. In pratica, a stóia mediêväle d'i Ligüri a va çercä föa da-a Ligüria.
A se svilüppa difæti, a partî da-a primma esperiença cruciäta, in gìu ae ativitae - esplurative primma e mercantili pói - d'e famigge e d'i alberghi p'ou ciü zeneixi, interessandu cumunque a vitta d'e gente de tüttu u territóiu d'a regiùn. A forsa ecunómica d'a Repubbrica mainâ a se manifesta con in impero culuniäle ante litteram in sensu fortemente e strèitamente ecunómicu, cun bäsi pulitiche faete da inn-a fitta rèi de accórdi poolitici e mercantili in tütto o Mediterraneo e o Mâ Neigro; dense sun e prezençe mercantïi ligüri da Gibiltæra sçinn'a l'Asia çenträle, cun testimuniançe docümentae in te inn-a miriade de pórtî e crûxevia cummerciäli.
Pe mençunäne i ciü impurtanti:
- Southampton,
- i pórti d'e Fiandre,
- Gibiltæra,
- l'area de Siviglia / Cadice / Sanlùcar de Barrameda,
- a Provença tütta,
- a Corsica cumme pussedimentu direttu d'a Repubbrica de Zena pe' ciü de 6 seculi,
- a Sardegna,
- a cósta nordafricann-a cun Bugia, Biserta, Bona e Tabarca,
- l'Egitto a Damietta e Alesciandria,
- Cipru cun inn-a lunga occüpasiùn d'u pórtiu de Famagusta e u scaccu ecunómicu a-a Curunn-a,
- Malta
- tütta a cósta mediurientäle da Gibellettu, za feudu persunäle de inn-a famiggia ligüre (i Embriæghi), scinn'a-a l'Armenia de Cilicia, passandu pe' Cesarea, Tiru, Sidun, Giaffa, Beirut, San Zane d'Acri.
- l'Anatolia, cun a lunga vitta d'a culónia de Scio (Chios), e Focea (Fogliavecchia), Metelino, Pera de Costantinopoli, Bursa, Trebisonda, Sinope, Erzurum, Erzincan, Iconio (Konya), Enos, Cesarea d'Anatolia, Savasto (Sivas), Alessandretta
- a costa romena con Vicina, Moncastro, Chilia, Enisala, Isaccea
- a Crimea con Caffa, Soldaia, Cembalo,
- e foxe do Don con Tana
- i cruxevia axiatichi di Astrakhan, Sarai, Samarcanda, scin a Culgia (Almaligh, o Armalicco) e a a Cinn-a süd occidentäle, con un fondaco docümentao scin dinanzi a Taiwan.
- a Mesopotamia, con mercanti e costruttoi navæ a Baghdad
Comme ha scrito Roberto Sabatino Lopez, i alboî de mainaie reæ ingrese, spagnolla e sorvettütto françeise gh'han e reixe inta scoeua ligüre, co a ciamâ de meistranse da e Rivee atte a formâ meistri d'ascia e arsenæ indipendenti. A Ligüria a s'è distinta atrescì in epoca mercantî e tardo medioevä pe i so esploratoî (comme i fræ Vivadi, Leon Pancado, Lançerotto Maroxello, Antoniotto Usodemâ, segondo reçenti stüddi Zane Cabotto, oltre ovviamente ao ciù noto Cristoffa Combo) e armiraggi (in primis Beneito Zaccaria, poi Ansado De Mari, Oberto Doria, Oberto Spinnoa, scin a Andria Doria).
Insciaa tòraferma Zena a piggia gradualmente o controllo dùa maggiô pärte d'a Liguria, fin al a cheita de l'urtima çittæ restâ formalmente libera, Sann-a, into 1528. Co a fin do mondo coloniä concomitante a l'avansâ ottomann-a (cheita de Bizansio do 1453 e de Caffa do 1475), comensa unn-a neuva era. O periodo ch'o va da Carlo V / Andria Doria sin a i inissi do XVII secolo, ''El siglo de los Genoeses'', o l'è caratterizzao da o poei finansiaio di banchê zeneixi e dai prestiti a a Coronn-a de Spagna. A Seiçento inoltrao començiâ unna neuva e diversa lunga decadensa ch'a se protraiâ per tutto o Setteçento, scin a a renascita do periodo Napolionico e d'a Revolusion Industriä.
A preuvo a l'invaxon françeise d'e truppe do Napolion Bonaparte do 1797, a Repubbrica Zena a l'é primma transformâ inta Repubbrica Ligure e doppo annessa ao territoio françeise. A cheita do Bonaparte a coincidiâ co a fin de l'indipendensa de l'arcuâ region: dopo l'effimera Repubbrica Zeneise, do 1814, o Congresso de Vienna o decretiâ, malgraddo i despiæ tentativi diplomatichi do Senato de sarvâ l'indipendensa e malgraddo a ferma contraietæ popolä, l'annescion a l'inviso Regno de Sardegna, da sempre in conflitto co o poei dugä. Nisciunn-a inutile quanto irresponsabile assion politico/militä a saiâ intrapreisa a seguito de questa decision, pe a paleise mancansa d'ommi e mezzi d'a desarmâ Repubbrica de fronte ae potensialitæ belliche di Piemonteixi e de forse internasionæ presente a Vienna. Termina coscì unn-a stoia millenaia de aotonomo governo repubbrican. In etæ risorzimentä l'apporto di Patrioti liguri (Gioxeppe Mazzin, Goffredo Mameli), pe no çitâne che un pä o saiâ determinante pe a formasion do Regno d'Italia.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn swh_Latn lij_Latn lij_Latn lmo_Latn lij_Latn lij_Latn lij_Latn srd_Latn lij_Latn lij_Latn scn_Latn lij_Latn lij_Latn ita_Latn lij_Latn lij_Latn lij_Latn lij_Latn lij_Latn lij_Latn lij_Latn